cyanic-selkie/wikianc huggingface dataset:
Den engelsk-hanseatiske krigen
Konflikten
Hansabyene protesterte forgjeves mot dette åpenbare overgrepet, så i april 1469 begynte en embargo mot tekstilimport fra England, og senere ble England satt under blokade. Deretter begynte hanseatene å sende ut kaperskip for å forstyrre handelsvirksomheten mellom England og den kontinentale Europa. Samtidig var England kastet ut i rosekrigene om den engelske tronen og konflikten mellom franskekongen og burgundhertugen var i full gang. Burgundhertugen kontrollerte havnestedene i Nederlandene, og han var alliert med Edvard IV. Men det franskstøttede Lancasterpartiet tvang Edvard IV på flukt til Flandern i 1470, og havnestedene ble åpnet for hanseatene. Tillatelsen ble ikke trukket tilbake da Edvard IV gjenvant tronen i 1471, men med restriksjoner som begrenset aktivitetene.
Begrensningene og de kaotiske politiske forholdene førte til en meget uoversiktlig sjøkonflikt med bretonerne, franskmennene, burgunderne, hanseatene og engelskmennene i sommeren 1472. En fransk flåte på 18 skip kom i kamp med en hanseatisk flotilje på 6 skip utenfor Nieupoort 15. juni, og i 19. juli ble denne flotiljen overfalt av engelskmennene med en flåte på 23 skip ved Wielingen - fem skip gikk tapt. Bretonske skip ble kapret av hanseatene flere ganger til tross for at de var fra Bretagne som var burgundhertugens allierte. Den kjente kaperkaptein Paul Beneke som kommanderte storskipet «Peter von Danzig», benyttet anledningen til å ta den florentinske handelsgaleien underveis til England fra Flandern med en verdifull last om bord den 27. april 1473. Til tross for at galeien var under Burgundhertugdømmets farger og dermed nøytral under krigen, gjennomførte Beneke overfallet og førte sitt bytte til Hamburg. Karl den djerve reagerte på dette; havnestedene ble stengt for de hanseatiske kaperskipene, og ved å ikke sende tilbake galeien og lasten skulle forholdet med Hansaforbundet, spesielt byen Danzig, bli skadelidende fram til hertugens død i 1477.
De økonomiske omkostningene hadde blitt for mye for engelskmennene, så Edvard IV og hansabyene innledet forhandlinger som sluttet med en fredsforpliktende avtale i Utrecht 19. september 1473. Dette ble avløst av en fredsavtale i februar 1474 som var i hanseatenes favør. Men hanseatene var allerede kommet i tilbakegang etter hvert som de ble utkonkurrert av sine rivaler fra Nederlandene, så vinningene som var sikret med fredstraktaten, var kortvarig. Men det ble slutt på de engelske overtredelsene.
Edvard IV, som hadde inngått fred med hanseatene, hadde planlagt å invadere Frankrike sammen med Karl den djerve, og var dermed motivert for å akseptere de harde fredsvilkårene. Men da den engelske invasjonshæren gikk på land i juli 1475, oppdaget den engelske kongen at hans allierte hadde rotet seg inn i en lokal konflikt i Hertugdømmet Lothringen ved å invadere Lorraine. Konflikten i Lorraine utviklet seg til en storkonflikt som sluttet med hertugens død under Slaget ved Nancy i 1477. Edvard IV måtte slutte fred med Ludvig XI, som betalte ham ut. To år senere overtok franskekongen Burgundhertugdømmet.
Torres Strait Islands
Torres Strait Islands er en gruppe på minst 274 små øyer som ligger i Torresstredet, stredet som adskiller det nordlige kontinentale Australia (Kapp York-halvøya) og øya Ny-Guinea.
Øyene ligger i delstaten Queensland i Australia, med en spesiell status tilpasset den (melanesiske) urbefolkningens rettigheter til land, administrert av Torres Strait Regional Authority. Torres Strait Islands har Australias eneste internasjonale grense, mot Papua Ny-Guinea.
17 av øyene er bebodd, på øyene finnes også urbefolkningen Torres Strait øyfolket. Se også: Torres Strait øyfolket
Bezymanskaja gasskraftverk
Bezymanskaja gasskraftverk (russisk: Bezymanskaja TETs) er et gasskraftverk i byen Samara i Samara oblast, Russland. Det eies og opereres av set russiske kraftselskapet OGK-1.
Kraftverket fyres med naturgass, men subsidiært også med råolje. Det har en produksjonseffekt på 184 MW, mens kapasiteten for produksjon av fjernvarme er på 1.830 MWth.
Julia Eccleshare
Julia Eccleshare (født 1951 i Cambridge) er en britisk barnebokkritiker og journalist, som siden 2000 har vært tilknyttet The Guardian som avisens barnebokredaktør.
Bezymanskaja gasskraftverk
Anlegget har 7 enheter, hvorav de to eldste er på 17-25 MW av typen Uralskij, mens det deretter ble bygget fire 15-50 MW enheter av typen LMZ, og til sist en 25 MW levert av produsenten Brjansjij.
Julia Eccleshare
Hun har skrevet bøker som Treasure Islands: the Woman's Hour guide to Children's reading (1998), Beatrix Potter to Harry Potter: portraits of children's writers (2002), A guide to the Harry Potter novels (2002), The Rough Guide to Teenage Books (2003) og 1001 Children's Books You Must Read Before You Grow Up (2009).
Hun vokste opp i Nord-London, med foreldre som var forlagsredaktør og historielærer. Hun har vært barnebokkritiker i Times Literary Supplement fra 1974 til 1978, og arbeidet som forlagsredaktør og -konsulent blant annet hos Puffin Books. Hun mottok Eleanor Farjeon Award i 2000 for sin innsats for britisk barnelitteratur, og har sittet i juryen for flere litteraturpriser, siden 2001 som juryleder for Nestlé Smarties Book Awards. Hun er en av initiativtagerne til debutantprisen Branford Boase Award.
Hearts of Iron III
Hearts of Iron III er et strategispill utviklet av Paradox Development Studio og utgitt av Paradox Interactive den 7. august 2009. Spillet er oppfølgeren av tidligere Hearts of Iron-spill.
Bjarne Bühring Dehli
Bjarne Bühring Dehli (født 10. juli 1884 i Furnes, død 18. april 1927 i Oslo) var en av Norges aller første boksepionerer. Han lærte boksing av sirkusdirektør Karl Norbeck i 1906 og stiftet Kristiania Bokseklub i 1909 som han ledet det året klubben eksisterte. Høsten 1910 ble han ansatt i Christiania Turnforenings Idrætsparti som bokseinstruktør, en jobb han hadde i ett år. Dehli var utdannet tannlege.
Hearts of Iron III
Spillstil
Hearts of Iron III lar spilleren ta kontroll over nærmest hvilket som helst land som fantes fra 1936 til 1948, og lar spilleren lede det landet gjennom andre verdenskrig. Spillet fokuserer på landets produksjon, forskning, diplomatiske forhold, politikk og spionasje.
Spillet sentreres rundt tre grupper: Aksemaktene (ledet av Nazi-Tyskland), De allierte (ledet av Storbritannia) og Komintern (ledet av Sovjetunionen). Alle andre land kan gradvis, ved hjelp av politikk og diplomati, justeres mot disse gruppene. Land som har samme ideologi som lederen av en av gruppene, kan lettere tilpasse seg vedkommende gruppe.
Militært inneholder spillet enheter som spenner fra små divisjoner til store hærgrupper.
Utvidelsespakker
Den 6. juni 2010 kom det ut en utvidelsespakke som heter Semper Fi. Pakken ble etterfulgt av Hearts of Iron III: For the Motherland den 27. januar 2011. Den siste utvidelsespakken som kom ut, var Hearts of Iron III: Their Finest Hour, som ble tilgjengelig den 29. september 2012.
Nedlastbart innhold
I tillegg til utvidelsespakkene ble det gitt ut flere nedlastbare innholdspakker:
Geoffrey Scott
Geoffrey Scott (født 22. februar 1942, død 23. februar 2021) var en amerikansk skuespiller og stuntmann, best kjent for rollen som Mark Jennings i såpeserien Dynastiet (1982 og 1984).
Scott medvirket også i dagstids-TV-serien Dark Shadows i 1970, samt i dagtids-såpeoperaene General Hospital (1989) og Guiding Light (1994).
Dødsfall
Scott døde av Parkinson, 79 år gammel.
Mads Mikkelsen
Mads Dittmann Mikkelsen (født 1965) er en dansk skuespiller. Han har medvirket i en lang rekke danske og internasjonale film- og TV-produksjoner som Pusher-triologien, En kongelig affære, Jakten, Et glass til, Retfærdighedens ryttere, Doctor Strange og Fabeldyr: Humlesnurrs hemmeligheter.
Etter at han ble utdannet fra Aarhus Teaterskole i 1996, medvirket han i teaterforestillinger ved Aarhus Teater, Aveny-T og Østre Gasværk Teater. Han fikk sitt nasjonale gjennombrudd i 1996, da han var med i den første Pusher-filmen. Et tiår senere fikk han sitt internasjonale gjennombrudd med rollen som skurken Le Chiffre i James Bond-filmen Casino Royale (2006) og har siden medvirket i internasjonale film- og TV-produksjoner som Coco Chanel & Igor Stravinsky (2008), Hannibal (2013–2015), Doctor Strange (2016), Rogue One: A Star Wars Story (2016) og Fabeldyr: Humlesnurrs hemmeligheter (2022).
Oppvekst
Mikkelsen ble født i København som sønn av Henning Mikkelsen og Bente Christiansen. Storebroren Lars Mikkelsen ble født året før, i 1964, og de vokste opp på Nørrebro. Som barn og ung drev Mikkelsen med gymnastikk og var senere gymnastikktrener i Gymnastikforeningen Gefion i elleve år. Etter at han ble student fra Metropolitanskolen i 1984, var han en del av den profesjonelle moderne dansegruppen Micado danse Ensemble i følgende åtte år, som han blant annet opptrådte sammen med i Cirkusrevyen i 1990.
1996–2000: Gjennombrudd, Pusher, Blinkende lykter
Etter at han fikk ut fra teaterskolen medvirket han i i forestillingen Kunst ved Aarhus Teater, Paradis (1997), Længe siden (1999) og Fiaskospiralen (1999) ved Aveny-T og i Romeo og Julie ved Østre Gasværk Teater i 1998.
Mikkelsen spilte i to kortfilmer i 1996; i Café Hector som Anders og i Blomsterfangen i rollen som Max. Blomsterfangen vant Robertprisen for årets korte novellefilm i 1997.
Mikkelsens prestasjon som Tonny la kimen til noen av hans etterfølgende roller, som i filmen Bleeder fra 1999 og Blinkende lykter fra 2000. I Bleeder spiller Mikkelsen igjen med Kim Bodnia i regi av Nicolas Winding Refn, i rollen som den sjenerte og sky filmnerden Lenny. I Anders Thomas Jensens Blinkende lykter spilte han den skyteglade og voldelige Arne og medspillere var Søren Pilmark, Ulrich Thomsen og Nikolaj Lie Kaas, som sammen utgjør en kriminell bande, og kjøper en nedslitt restaurant.
2001–2005: De grønne slagtere, Rejseholdet
I 2001 medvirket Mikkelsen i komedien Monas verden, regissert av Jonas Elmer. Samme år var han også med i komedien En kort en lang, skrevet og regissert av Hella Joof. Her spilte han den homoseksuelle Jacob, som på kvelden for offentliggjøringen av forlovelsen med kjæresten Jørgen (Troels Lyby) forelsker seg i deres felles venninne Caroline (Charlotte Munck). Mikkelsen vant sin første Zulu Award i kategorien årets danske skuespiller for rollen i 2002.
I 2002 spilte Mikkelsen i det skandinaviske dramaet Jeg er Dina, regissert av Ole Bornedal, hvor han hadde rollen som Dinas stesønn, Niels.
Samme år var han også med i det romantiske dramaet Elsker dig for evigt i rollen som legen Niels, som innleder et forhold med kjæresten til en pasient, som Niels' kone på tragisk måte har kjørt ned. Filmen er regissert av Susanne Bier, og har også Sonja Richter, Nikolaj Lie Kaas og Paprika Steen på rollelisten. Rollen ga Mikkelsen hans første Bodil- og Robertpris-nomineringer, begge i kategorien beste mannlige hovedrolle. I 2002 var han også med i det dansk-skotske dramaet Wilbur begår selvmord, som er skrevet av Lone Scherfig og Anders Thomas Jensen, og regissert av Scherfig. Mikkelsen spiller rollen som den danske psykologen Horst.
Mikkelsen spilte i komedien De grønne slagtere i 2003. Her hadde han rollen som slakteren Svend, som sammen med kompanjongen Bjarne, (Nikolaj Lie Kaas), kjemper for å få slaktebutikken til å gå, inntil de en dag får tak i noe helt spesielt kjøtt, som snart blir ettertraktet av kundene i byen. Filmen er skrevet og regissert av Anders Thomas Jensen og mottok overveiende positive anmeldelser, men levde ifølge kritikere ikke opp til forventningene etter suksessen med filmen Blinkende lykter. Mikkelsen ble nominert til Bodilprisen for beste mannlige hovedrolle for rollen i 2004.
I 2003 var han også med i den spansk-dansk komedien Torremolinos 73, hvor han hadde en mindre rolle som dansken Magnus. Samme år medvirket han også i Ole Bornedals stykke Mænd uden noget på Aveny-T, sammen med Dejan Čukić.
I 2004 gjenopptok Mikkelsen sin gjennombruddsrolle som Tonny i filmen Pusher II, som er en fortsettelse av Pusher fra 2000. Nicolas Winding Refn var igjen regissør, og filmen har denne gang Tonny som hovedperson, som vender tilbake til sitt gamle liv etter en fengselsdom for å finne ut at han har en nyfødt sønn. Mikkelsen vant for første gang Bodilprisen for beste mannlige hovedrolle og Robertprisen for årets mannlige hovedrolle for sin prestasjon i 2005. I 2004 spilte han også i den amerikanske filmen King Arthur i rollen som Tristan, en av Kong Arthurs riddere av det runde bord, hvor han spilte sammen med blant annet Clive Owen og Keira Knightley.
I 2005 medvirket Mikkelsen igjen i en film regissert av Anders Thomas Jensen; Adams æbler, hvor han spiller presten Ivan med Ulrich Thomsen, Nicolas Bro, Paprika Steen, Ali Kazim og Ole Thestrup. Mikkelsen ble nominert til Robertprisen for årets mannlige birolle for rollen i 2006. Samme år var han også med i ungdomsserien Julie, hvor han spilte Julies far, Harald.
2006–2010: Internasjonalt gjennombrudd, Casino Royale
I 2006 spilte Mikkelsen mot Stine Stengade og Jana Plodková i Ole Christian Madsens film Praha. For rollen som Christoffer ble han nominert til Bodilprisen for beste mannlige hovedrolle og Robertprisen for årets mannlige hovedrolle i 2007 og han vant en Zulu Award i en lignende kategori. Samme år fikk Mikkelsen sin første store internasjonale suksess i rollen som skurken Le Chiffre i James Bond-filmen, Casino Royale. I 2006 hadde Mikkelsen hovedrollen i Susanne Biers drama Efter brylluppet hvor han spilte sammen med Sidse Babett Knudsen, Rolf Lassgård og Stine Fischer Christensen. Filmen ble nominert til Oscar for beste internasjonale film i 2007. For sin rolle som Jakob vant han prisen for beste skuespiller ved den internasjonale filmfestivalen i Palm Springs, og mottok både en European Film Award- og en Robert-nominasjon.
I 2008 fremstilte Mikkelsen den danske motstandskjemperen Jørgen Haagen Schmith i Ole Christian Madsens Flammen & Citronen. Thure Lindhardt spilte Bent Faurschou Hviid. Filmen er løst basert på virkelige hendelser som involverte de to mest aktive motstandskjemperne fra den danske motstandsgruppen Holger Danske under andre verdenskrig.
I 2008 la Mikkelsen også stemme til Le Chiffre-karakteren i videospillet 007: Quantum of Solace. Det følgende år, 2009, spilte han komponisten Igor Stravinskij med Anna Mouglalis i Jan Kounens film Coco Chanel & Igor Stravinsky. Historien er basert på romansen mellom komponisten og motedesigneren Coco Chanel i 1920-årenes Frankrike. Som forberedelse til rollen, måtte Mikkelsen i løpet av få uker lære seg selv fransk og russisk og å spille klaver.
I 2009 var Mikkelsen igjen med i en Nicolas Winding Refn-produksjon, hvor han spiller den nordiske krigeren One-Eye, under korstogene i filmen Valhalla Rising og Draco, en selvoppofrende leder av kongens hær i den britiske filmen Clash of the Titans fra 2010.
I 2010 inngikk Mikkelsen også i en reklame for reisebyrået Star Tour, hvor han under slagordet «Dage du aldrig glemmer» reklamerte for byråets dengang nyeste resort på Koh Samet i Thailand, hvor reklamen også ble tatt opp.
2011–2015: Jakten, En kongelig affære, Hannibal
Mikkelsen spilte i 2011 rollen som Comte de Rochefort i De tre musketerer.
I 2012 hadde han hovedrollen som Lucas i Thomas Vinterbergs prisbelønte film Jakten. Lucas blir urettmessig beskyldt for seksuelle overgrep mot et barn. Filmen mottok flere priser og nominasjoner og Mikkelsen selv fikk Bodilprisen for beste mannlige hovedrolle og Robertprisen for årets mannlige hovedrolle i 2012. Han vant også prisen for beste mannlige skuespiller ved Cannes Film Festival samme år.
I 2012 spilte Mikkelsen også med i det historiske dramaet En kongelig affære, hvor han hadde rollen som den preussiske livlegen Johann Friedrich Struensee, som innledet et forhold med dronning Caroline Mathilde, mens han behandlet den psykiske syke danske kongen, Christian VII. Filmen ble også en internasjonal suksess, og mottok en Sølvbjørn. Den var nominert til Beste fremmedspråklige film ved Den 70. Golden Globe-utdelingen og til Oscar for beste internasjonale film i 2013.
Mikkelsen spilte Hannibal Lecter i NBCs TV-serie Hannibal (2013–2015), hvor han blant annet spilte sammen med Hugh Dancy. Anmelderne hos NRK P3s Filmpolitiet ga serien terningkast fem og Mikkelsens innsats som Lecter fikk svært god omtale.
I 2013 medvirket han i den romantiske dramafilmen The Necessary Death of Charlie Countryman hvor han spilte sammen med Shia LaBeouf og Evan Rachel Wood. Samme år hadde han tittelrollen i filmen Michael Kohlhaas.
I 2014 spilte han i den danske western The Salvation, som ble regissert av Kristian Levring. Her spilte han sammen med Eva Green, Jeffrey Dean Morgan og den danske sangeren, Nanna Øland Fabricius.
Mikkelsen spilte i 2015 i sin fjerde Anders Thomas Jensen-produksjon med filmen Mænd og høns, hvor også Nikolaj Lie Kaas, Nicolas Bro, David Dencik og Søren Malling medvirker. Samme år medvirket han også i den amerikanske sangeren Rihannas musikkvideo til sangen «Bitch Better Have My Money», hvor han spiller rollen som hennes revisor.
2016–: Marvel, Star Wars, Et glass til
I 2016 var Mikkelsen tatt ut til å være en del av hovedkonkurransens jury under Filmfestivalen i Cannes, etter at han i 2012 fikk prisen for beste mannlige skuespiller for Jakten.
I 2016 spilte Mikkelsen rollen som superskurken Kaecilius i Marvel-filmen Doctor Strange, blant andre medvirkende var Benedict Cumberbatch og Rachel McAdams. Samme år hadde han rollen som Galen Erso i filmen Rogue One: A Star Wars Story.
Mikkelsen har i omganger vært frontfigur for det danske ølmerket Carlsberg. I 2017 var han med i en reklamefilm primært rettet mot det britiske markedet, hvor han syklet rundt i Københavns gater under slagordet «The Danish Way». Han inngikk i 2020 et nytt samarbeid med Carlsberg.
Mikkelsen la stemme til Hideo Kojimas videospill Death Stranding i 2019 og samme år var han med i Jonas Åkerlunds actionfilm Polar.
Etter fem år vendte Mikkelsen i 2020 tilbake til dansk film, og var med i Thomas Vinterbergs film Et glass til, hvor han spilte sammen med Thomas Bo Larsen, Lars Ranthe og Magnus Millang. Filmen vant Oscar for beste internasjonale film i 2021. Dette var Mikkelsens fjerde medvirkning i en film som har blitt nominert til en Oscar (Efter brylluppet (2007), En kongelig affære (2013) og Jakten (2014)). Mikkelsen mottok en BAFTA-nominering for beste mannlige hovedrolle og vant Bodilprisen, Robertprisen og European Film Awards i samme kategori.
I 2020 var Mikkelsen også med i sin femte Anders Thomas Jensen-regisserte film med filmen Retfærdighedens ryttere,. I filmen spilte han med Nicolas Bro, Nikolaj Lie Kaas og Lars Brygmann. Mikkelsen ble nominert til Robertprisen for årets mannlige hovedrolle.
I 2021 spilte Mikkelsen i den amerikanske actionfilmen Chaos Walking, med Daisy Ridley og Tom Holland.
I 2022 hadde han rollen som Gellert Grindelwald i Fabeldyr: Humlesnurrs hemmeligheter. Mikkelsen overtok rollen fra Johnny Depp som spilte Grindelwald i tidligere Fabeldyr-filmer, men som i november 2020 ble bedt om å trekke seg.
Videospill
Filmografien er fra oversikter hos Danskefilm.dk, Det Danske Filminstitut og IMDb.
Øvrige
I 2010 ble Mikkelsen slått til ridder av Dannebrogordenen og i 2016 til ridder av den franske Ordre des Arts et des Lettres.
Privatliv
Mikkelsen er gift med danser og koreograf Hanne Jacobsen og har to barn.
Renata av Lothringen
Renata av Lothringen (også Renée, født 20. april 1544 i Nancy, død 22. mai 1602 i München) var en datter av hertug Franz I av Lothringen og hans hustru, Christine av Danmark.
Alle nåværende (2019) skandinaviske monarker nedstammer direkte fra Renata. Andre berømte etterkommere var Frans Josef I av Østerrike og Maximilian I av Mexico.
Bakgrunn, frierier
Renata var datter av hertug Franz I av Lothringen og hans hustru Christine av Danmark. Hennes besteforeldre på farssiden var Anton av Lothringen og Renée av Bourbon-Montpensier, og på morssiden Christian II av Danmark og Elisabeth av Østerrike.
Hun ble beskrevet som en skjønnhet og et attråverdig ekteskapsemne. I 1558, uttrykte prins Vilhelm av Oranien, som nettopp var blitt enkemann, et ønske om å gifte seg med Renata. Hennes mor Christina likte dette, og det ble forberedt etter Cateau-Cambresis-traktaten. Men til slutt ble ekteskapet forhindret av kong Filip av Spania.
Christina avviste kardinalen av Lorraines ønske om å arrangere et ekteskap mellom Renata og prinsen av Joinville; hun avviste også et ekteskap foreslått av den spanske konge om at hun skulle gifte seg med Juan d'Austria.
Hun takket ja til et frieri fra kong Erik XIV av Sverige, men giftemålet kom aldri i stand.
Ekteskap
Den 22. februar 1568 giftet hun seg derimot med Vilhelm V av Bayern, i et for samtiden usedvanlig stort bryllup. Festen varte i 18 dager hvor ca. 5000 riddere deltok og musikken ble komponert til anledningen av Orlando di Lasso. Høytideligheten er beskrevet i detalj i Massimo Troianos Dialoghi fra 1569.
Renata av Lothringen fikk ti barn, hvorav seks oppnådde voksen alder:
Sine siste leveår tilbrakte hun i det hertuglige hospital i München, og hun ble ansett for å være hellig, selv om hun aldri ble kanonisert.
Selv om frieriet fra Erik aldri gav noe resultat så giftet en av hennes ættlinger, Josefina av Leuchtenberg, seg med en av Eriks ettertredere, den blivende kong Oscar I av Sverige og Norge i 1823. Den første ættlingen til Renata på Sveriges og Norges troner var således Karl XV og på den danske tronen Christian X av Danmark. Alle nåværende (2019) nordiske monarker nedstammer dermed fra Renata.
Hun er begravet i Münchens St. Michaelskirche.
Axl Rose
William Bruce Rose jr., også kjent som Axl Rose (født 6. februar 1962 i Lafayette, Indiana) er en amerikansk vokalist, musiker og låtskriver, mest kjent som vokalist i bandet Guns N' Roses og i 2016-2018 AC/DC. Han het egentlig William Bruce Rose, men skiftet senere navn til William Bruce Bailey da moren hans giftet seg på nytt med Stephen Bailey. Da han ble eldre byttet han tilbake igjen til Rose, som var hans biologiske fars navn.
Tidlige år
Ifølge et intervju med magasinet Rolling Stone tidlig på 1990-tallet hadde han en vanskelig barndom. Han vokste opp uten far og gikk på en streng, religiøs skole. Han har fortalt at han tidlig kom i vansker med politiet. Samtidig var han svært opptatt av musikk og dannet bandet Axl da han var 17 år gammel. Han dro til Los Angeles og ønsket var å smelte sammen de to mest populære musikkstilene i bandmiljøet i Los Angeles på den tiden, punk og heavy metal. Blant bandene han var med i var Hollywood Rose, L.A. Guns, Rapidfire og enda et band med navnet Axl og Rose.
Guns N' Roses
I 1985 startet han bandet Guns N' Roses sammen med Tracii Guns, som etter kort tid ble erstattet med Slash, og Rob Gardner, som ble erstattet av Steven Adler, Izzy Stradlin og Duff McKagan. De fikk platekontrakt med Geffen Records i 1986. Deres første album Appetite for Destruction fra 1987 slo ikke gjennom med en gang, men ble etter hvert en sensasjon. På det første albumet ble alle medlemmene i bandet kreditert for sangene, men det var Stradlin og Rose som sto bak de fleste av de mest kjente sangene. Rose skrev blant annet teksten til «Sweet Child O'Mine» til sin daværende kjæreste Erin Everly.
Samtidig med at suksessen kom ble det også kjent at bandet også fulgte opp livsstilen som følger med rockemyten, ikke minst gjennom omfattende narkotikabruk. Bandet kansellerte flere konserter, men kom likevel ut med albumet G N' R Lies i 1988 som delvis var et livealbum og delvis akustisk album. De fulgte opp med dobbeltalbumene Use Your Illusion I og Use Your Illusion II i 1991. Da innspillingen skulle til å starte måtte trommeslageren Steven Adler slutte i bandet fordi hans narkotikamisbruk ble for belastende for bandet. Han ble erstattet av Matt Sorum som er av norsk avstamming. Samtidig ble Dizzy Reed hentet inn for å spille tangentinstrumenter.
Rose holdt i mange år en lavere profil, men lagde en sang til filmen End of Days i 1999. Samme år ble det kjent at Guns N'Roses med en hel ny besetning skulle komme med albumet Chinese Democracy. Guns N'Roses holdt også noen konserter i 2001 og 2002 med stoff fra det uutgitte albumet. Det skulle ta ni år før albumet ble utgitt i 2008. Axl Rose har også deltatt på andre prosjekter. Blant annet hjalp han til på Gilby Clarkes soloalbum Pawnshop Guitars, der han sang på låten «Dead Flowers». Han var også stemmen til radioverten Tommy «Nightmare» Smith i videospillet GTA San Andreas. Han sang også på tre av låtene på Sebastian Bachs soloalbum Angel Down.
14. oktober 2010 ble han gjenforent med Duff McKagan da sistnevnte spilte med bandet på noen låter i O2 Arena i London. McKagan spilte bassgitar på «You Could Be Mine» og gitar på «Nice Boys», «Knockin' on Heaven's Door» og «Patience». 1. april 2016 spilte Rose med de tidligere bandmedlemmene Duff McKagan og Slash for første gang siden 1993.
I 2012 ble han innlemmet i Rock and Roll Hall of Fame som medlem av Guns N' Roses.
Sommeren 2016 var han vokalist for AC/DC under Rock or Bust-turneen da bandets vokalist Brian Johnson måtte avbryte turneen på grunn av problemer med hørselen. Johnson returnerte tilbake i 2018.
Radio Luster
Radio Luster er en nærradio i Luster kommune startet i 1985. Med et omfattende sendernett dekker radiostasjonen hele Luster kommune, men når også til Sogndal. Hovedsenderen ligger på det 1 116 meter høye fjellet Molden. Kanalen sender direkte hver onsdag med radiobingo, samt nattsending hver fredag. Fast innslag på nattsendingene er konkurranse.
Ole A. Sørli
Ole Anders Sørli (født 12. september 1944, død 1. august 2009), var en norsk musiker, manager og forretningsmann, særlig kjent for å ha vært manager for gruppen Dollie.
Bakgrunn som musiker
Sørli spilte fra 1963 til 1967 i gruppen The Cool Cats og deltok på 750 konserter før han fylte 23 år. Mange år senere, i 2004 under utsendingen av NRK-produksjonen Norsk Rocks Historie, skulle Sørli protestere nettopp mot at The Cool Cats ikke ble nevnt i serien.
Tidlig arbeid i musikkbransjen
I 1967 begynte han å arbeide for Arne Bendiksen. Han var daglig leder i Polydor mellom 1971 og 1977. I 1978 var han med på å starte opp dB Records sammen med brødrene Paul og Helge Karlsen. I 1980 grunnla han Notabene Records og produserte flere kjente artister der.
Manager for Dollie
Han ble manager for gruppen Dollie i 1979. Hans samarbeid med Ingrid Bjørnov og Benedicte Adrian skulle vare helt til 1994. Samarbeidet endte i brudd og rettssak.
De siste årene drev Sørli sitt firma Arena. 247.no
Afrosoma
Afrosoma er en slekt av biller som tilhører familiegruppen bladbiller (Chrysomelidae). Det er kjent bare én art.
Levevis
Både larvene og de voksne (imago) er planteetere.
Stanley Jaki
Stanley L. Jaki (egentlig Szaniszló László Jáki; født 17. august 1924 i Győr i Ungarn, død 7. april 2009 i Madrid i Spania) var en ungarsk katolsk prest, fysiker og vitenskapsfilosof. Han tilhørte benediktinerordenen.
Liv og virke
Jaki trådte inn i benediktinerordenen etter vanlig skolegang, og studerte frem til doktorgrad ved Fordham University (1958), under Viktor Hess, medoppdageren av kosmisk stråling og nobelprisvinner. Etter sin doktordispustas forsket han innen området vitenskapsfilosofi ved Stanford University, University of California i Berkeley og Princeton University og ved Institute for Advanced Study. Siden 1976 underviste han i fysikk ved Seton Hall University i New Jersey.
Jaki skrev en rekke bøker om forholdet mellom vitenskapene og kristendommen. I 1987 ble han tildelt Templetonprisen. Jaki var den første som foreslo at det gödelske ufullstendighetsteorem også kunne anvendes som verdensformel.
Femkraftsmodellen
Femkraftsmodellen er en modell som brukes for å vurdere attraktiviteten til en bransje. Modellen ble konstruert av Michael Porter i 1979 og blir derfor ofte referert til som Porters femkraftsmodell.
Lappmarihand
Lappmarihand (Dactylorhiza majalis ssp. lapponica) er en plante i marihandslekten i orkidéfamilien.
Femkraftsmodellen
Attraktiviteten er basert på hvor eksponert den er for fem spesifikke bransjekrefter.
Lappmarihand
Utseende
Lappmarihand er en enkel orkidé å få øye på. Til tross for at den ikke blir særlig høy, rundt 20–30 centimeter, har den kraftig rosa blomster. Bladene er mørkegrønne, avlange, spisse og som regel flekkete.
Som de fleste andre i slekta Dactylorhiza, på norsk marihandslekta, er lappmarihand en ullen art å identifisere. Den ligner spesielt på artene engmarihand og smalmarihand, men skiller seg altså ut ved å være mindre, grannere og ofte vokse mer tilknytta til fjellstrøk.
Femkraftsmodellen
Leverandørenes forhandlingsstyrke
Her vurderer man hvor lett det er for leverandører å heve prisene. Dette er drevet av antall leverandører for hvert viktige innspill, det unike ved sitt produkt eller tjeneste, sin styrke og kontroll over kunden og kostnaden for å bytte fra den ene til den andre. Jo færre leverandørvalg man har, og jo mer avhengig man er av leverandørene, jo mer styrke har ens leverandører.
Lappmarihand
Systematikk
Lappmarihand ble tidligere ofte regnet som en egen art, Dactylorhiza lapponica eller som underart av smalmarihand. Den regnes nå å tilhøre arten kongsmarihand (D. majalis), og har status som underart. Hele majalis-gruppa er tetraploid og trolig oppstått ved hybridisering mellom de to diploide plantene engmarihand (D. incarnata) og skogmarihand (D. maculata ssp. fuchsii), koplet med dobling av kromosomtall.
Femkraftsmodellen
Trusler fra fremtidige konkurrenter
Styrken til fremtidige konkurrenter er påvirket av muligheten for folk til å gå inn i markedet. Hvis det koster lite for å etablere seg i markedet og konkurrere effektivt, dersom det er få stordriftsfordeler på plass, eller hvis interne konkurransefortrinn er lette å imitere, kan deretter nye konkurrenter raskt entre markedet og svekke ens posisjon. Har man sterke og holdbare etableringshindringer, kan man bevare en gunstig posisjon og ta nytte av det.
Lappmarihand
Systematikk
Andre underarter av D. majalis i Norge er smalmarihand (ssp. sphagnicola) og purpurmarihand (ssp. purpurella). I Sør-Sverige og Danmark vokser nominatunderarten ssp. majalis.
Forekomster i Norge
Lappmarihand trenger kalkrik myr å vokse i. Den er ikke så sterkt knyttet til Nord-Norge og fjellstrøk i Sør-Norge som tidligere antatt, men har en større sørlig utbredelse. Arten var kjent fra Østerdalen, Vest-Oppland og sør til Ringerike. En del lavlandsforekomster helt sør på Østlandet, som var antatt å være smalmarihand, har også vist seg å være denne underarten. Lappmarihand er ikke fredet og er i rødlistevurderinga 2021 regnet som livskraftig (LC).
Femkraftsmodellen
Konkurransesituasjonen
Det som er viktig her er antallet og evnene til konkurrentene. Har man mange konkurrenter, og de tilbyr like attraktive produkter og tjenester, vil man mest sannsynlig ha liten makt i situasjonen, fordi leverandører og kjøpere vil gå andre steder hvis de ikke får en god avtale hos en. På den annen side, hvis ingen andre kan gjøre det man gjør, kan man ha stor styrke.
Kritikk
Professorene Brandenburger og Nalebuff utvidet i midten av 1990-årene modellen med en sjette kraft, tilstedeværelsen av komplementære produkter, det vil si produkter som direkte komplementerer produktene/tjenestene det aktuelle firmaet selger.
Hagbard og Signe
Hagbard og Signe er et sagn om Hagbard Unge og Signelill som er forelsket i hverandre. Hagbard er kongssønn, og Signe er datter av en annen konge.
Islendingen Arne Magnusson (jfr Den arnamagnæanske samling), skrev ned sagnet om Hagbard og Signe ca. 1700. Han kunne berette at Hagbard ble begravet inne i den gamle steinsettingen ved Agnes ved Stavern. Han hadde fått høre at det var Hagbard Konge som var begravet her, og at "Signelild" også var kongsdatter. Hagbard kunne ikke få henne, for han hadde drept brødrene hennes på en vikingeferd.
I sine Norgesbeskrivelser fra 1820-35 skriver Jens Kraft at stedet der Hagbards Signe "af Hengivenhed" frivillig endte sine dager "skal have været paa Gaarden Fritzøes Grund ved Farrisvandet". Andreas Faye forteller det samme om «Harbor og Signe» i Norske Sagn (Faye 1833:159-165).
På toppen av Jomfruhalvøya i Farris finner vi ei lita hule under en stein som den dag i dag kalles Jomfruburet, og som settes i forbindelse med sagnet. Grevinne Reventlov oppholdt seg på Herregården i Larvik i 1780, og malte da Jomfruburet på Jomfruhalvøya. Maleriet er den dag i dag å se på Herregården, og Signe skimtes under steinhella.
Historien finnes i flere versjoner, og er blitt knyttet til mange steder både i Norge, Danmark og Sverige.
Hagbards grav (eller Agnesskipet) kalles en steinsetting som ligner et skip. Denne steinsettingen finnes på Agnes i Larvik kommune.
Det finnes også en Hagbards grav i Örebro kommune, i det gamle Lännäs sokn.
Joseph Jean Pierre Laurent
Joseph Jean Pierre Laurent var en fransk astronom. Den 22. januar 1858 oppdaget han asteroiden 51 Nemausa i et privat observatorium hjemme hos Benjamin Valz, som forlot stedet for å bli ny direktør ved Marseilleobservatoriet. Han gjorde sitt gamle observatorium tilgjengelig for Laurent. Huset, ved 32 rue Nationale i Nîmes har en minneplate til minne om oppdagelsen.
Asteroiden 162 Laurentia er oppkalt etter ham.
Liste over kulturminner i Hol
Liste over kulturminner i Hol er en oversikt over fredede og/eller bevaringsverdige bygninger og elementer i Hol. Data er hentet fra Riksantikvarens liste over kulturminner.
ID-nummer består av et lenket tall som går direkte til det aktuelle kulturminnet i Kulturminnesøk.
Kreis Hoyerswerda
Kreis Hoyerswerda (sorbisk: Wokrjes Wojerecy) var en Landkreis som eksisterte i Bezirk Cottbus i Den tyske demokratiske republikk (DDR) fra 1952 til 1990, med hovedsete i Hoyerswerda.
Etter Tysklands gjenforening fortsatte den å eksistere fra 1990 til 1994 innenfor Fristaten Sachsen. Den 1. august 1994 ble den slått sammen med Kreis Kamenz og enkelte kommuner i Kreis Bautzen til den nye kretsen Landkreis Kamenz som eksisterte frem til 2008.
Historie
Gjennom spesielt utvidelsen av brunkull-industrien opplevde Kreis Hoyerswerda, siden midten av 1950-tallet en uvanlig sterk befolkningsvekst, sammenlignet med de andre kretsene i DDR. I 1965 ble kommunen Lauta tildelt statsrett, og det samme skjedde med Bernshof tre år senere.
Etter Tysklands gjenforening fikk Kreis Hoyerswerda tilbake sin status som Landkreis i henhold til tysk kommunalrett. Fra og med 1990 ble største delen av kretsen overført fra Brandenburg, i den tidligere Bezirk Cottbus, til Sachsen. Under kretsreformen i Sachsen i 1994 og 1996 ble den sammen med Kreis Kamenz slått sammen til Landkreis Kamenz, mens byen Hoyerswerda fortsatte som en kretsfri by og kommunen Uhyst ble overført til Niederschlesischer Oberlausitzkreis. Under kretsreformen i Sachsen i 2008 ble Landkreis Kamenz, Landkreis Bautzen (1994–2008) og den kretsfrie byen Hoyerswerda slått sammen til den nye Landkreis Bautzen.
Byer og kommuner
I 1990 bestod kretsen av 43 kommuner, herunder 4 byer:
Håkon Helland Hoseth
Håkon Helland Hoseth (født 19. mars 1999) er en norsk fotballspiller som spiller for KFUM-Kameratene Oslo.
Linjedans
Linjedans eller line dance er en koreografert dans der en gruppe mennesker danser sammen til en repeterende sekvens av trinn, mens de er arrangert i en eller flere linjer eller rader. Disse linjene vender vanligvis i samme retning. Danserne er ikke i fysisk kontakt med hverandre, og dette gjør dansesjangeren enkel å komme i gang med.
Superligaen (Hellas)
Superligaen (gresk: Σούπερ Λίγκα Ελλάδα) er den høyeste divisjonen for fotball i Hellas. Divisjonen ble dannet i 2006 i nåværende format som en direkte etterfølger av Alpha Ethniki (1959–2006) og Panhellinion (1927–1959). Serien ble gjort profesjonell under Alpha Ethniki i 1979, etter å ha vært halvprofesjonell i flere tiår. Superligaen er en fotballserie med 16 klubber som spiller 30 serierunder over to kalenderår, fra månedskiftet august/september til mai. Mestvinnende klubb er Olympiakos, som per 2011 stod med 38 nasjonale mesterskapstitler totalt.
UEFA-ranking (2022)
''UEFA-rangering foran 2022/23-sesongen. ''
Format
Klubben som vinner Superligaen blir gresk mester, og får muligheten til å representere Hellas i Mesterligaen gjennom at laget går direkte inn i gruppespill. Klubbene som ender på henholdsvis andre, tredje-, fjerde- og femteplass i serien går inn i en egen kvalifiseringsrunde (play off) etter serieslutt, hvor de spiller innbyrdes kamper om beste plassering til henholdsvis Mesterligaen og Europaligaen. De to best plasserte lagene går til tredje kvalifiseringsrunde i Mesterligaen, mens de to dårligst plasserte lagene går inn i henholdsvis play off og tredje kvalifiseringsrunde i Europaligaen.
De tre siste lagene ved seriens slutt blir degradert til Football League på nivå to og blir erstattet av denne seriens tre øverste lag.
Vinnere
Panhellinion (1927–1959)
Alpha Ethniki (1959–2006)
Superligaen (2006–)
Nordklegg
Nordklegg tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der fluens indre og ytre organer endres.
Novgorod oblast
Novgorod oblast (russisk: Новгоро́дская о́бласть, Novgorodskaja oblast) er et føderasjonssubjekt i Russland (en oblast). Den ble opprettet i 1944. Den ligger mellom Moskva og St. Petersburg. Det administrative senteret er byen Velikij Novgorod. Noen av Russlands eldste byer, som Velikij Novgorod og Staraja Russa ligger her. De historiske monumentene i Velikij Novgorod og omegn er oppført på UNESCOs Verdensarvliste.
Geografi
Novgorod oblast dekker et areal på 53 895 km². Den grenser til Leningrad oblast (NV,N), Vologda oblast (Ø), Tver oblast (SØ,S) og Pskov oblast (SV).
De største elvene (etter vannføring) er: Volkhov, Mologa, Msta, Lovat, Sias og Sjelon. Største innsjøer er Ilmen og Valdajsjøen
Demografi
Innbyggertall: 694 355 (folketelling 2002), ned fra rundt 753 000 i 1989. Novgorod oblast har den laveste befolkningstallet av alle oblastene i den europeiske delen av Russland. En av grunnene til den relativt lave befolkningstettheten er at området led sterkt under andre verdenskrig. Befolkningen er 70% urban, fordelt på ti byer.
James Richard Cross
James Richard Cross (født 29. september 1921 i Nenagh i County Tipperary i Irland, død 20. januar 2021 i Seaford i East Sussex i England) var en britisk diplomat som mens han var postert i Canada ble kidnappet av terrorister fra Front de libération du Québec (FLQ) under oktoberkrisen i 1970.
Bakgrunn
Han var født i Irland i en anglo-irsk familie. Under andre verdenskrig tjenestegjorde han med British Army og var med på frigjøringen av Frankrike. I 1944 ble han del av Royal Engineers Movement Control Section.
Diplomat
Etter krigen gikk han inn i det britiske diplomati og tjenestegjorde som Trade Commissioner i Halifax, Winnipeg og Kuala Lumpur, før han ble senior Trade Commissioner i Montréal.
Kidnapping
Den 5. oktober 1970 ble Cross bortført fra sin bolig i Montreal og holdt som gissel i to måneder mens FLQ rettet en rekke krav mot Quebecs regjering. Han ble løslatt den 3. desember. Kidnapperne ble gitt fritt leide til Cuba. Seks medlemmer av FLQs «Liberation Cell» ble senere domfelt for kidnappingen etter at de var kommet tilbake til Canada
Senere virke
Cross ble undersekretær i forskjellige avdelinger av Storbritannias handels- og industridepartement og energidepartement.
Han døde av covid-19 den 20. januar 2021, 99 år gammel.
I litteraturen
Cross er fremstilt i romanene The Revolution Script av Brian Moore og My October av Claire Holden Rothman. Hans kidnapping er også basis for Edo van Belkoms novelle The October Crisis.
Cenophengus
Cenophengus er en slekt av biller som bare finnes i den Nye Verden (Nord-, Mellom- og Sør-Amerika). Hunnene er larviforme, det vil si de ser ut som larver hele livet. Hunnene og larvene, av og til også hannene, har lysorganer og lyser i mørket, men dette lyset er permanent på og kan ikke reguleres. De kalles "glow-worms" eller "railroad worms" på engelsk, det siste fordi de ledd-delte hunnene med et lysorgan på hvert ledd kan minne om en nattog-vogn med opplyste vinduer. Larvene og hunnene er rovdyr som særlig angriper tusenbein, hannene tar trolig ikke mat til seg som voksne.
Utseende
Hannene er nokså små (gjerne 3-4 millimeter), spinkle, lysbrunlige biller. Antennene er fjærformede, fasettøynene middelsstore, rundet utstående. Dekkvingene er forkortede og dekker ikke bakkroppen eller flygevingene.
Levevis
Larvene og de voksne hunnene kryper rundt på bakken, mellom løvstrø og under bark, og fanger ulike slags leddyr. De synes ha en spesiell forkjærlighet for tusenbein. Hannene tar sannsynligvis ikke næring til seg som voksne. Hunnene sender ut feromoner, som de flyvende hannene med sine store antenner lett fanger opp. Det er etter alt å dømme feromonene, og ikke lyset hunnene sender ut, som leder hannene til dem. Man antar at lysets funksjon er som en advarsel overfor rovdyr om at disse dyrene er uspiselige. Phengodidene inneholder forskjellige slags giftstoffer. Dette er et eksempel på aposematisme, der et påfallende utseende (i dette tilfellet lys) advarer om gift.
Utbredelse
Slekten er utbredt i Amerika nord til der sørlige USA, de fleste av artene i Mexico.
Arshad Mahmood (Young Guns)
Arshad Mahmood (født 1969) er en norsk-pakistaner kjent for sin tilknytning til den kriminelle gjengen Young Guns.
Mahmoods eneggede tvillingbror ble i 1989 dømt for Romsåsdrapet, og er utvist fra Norge og internasjonalt ettersøkt.
I 2003 ble Mahmood skutt i hodet ved Gardermoen, men overlevde.
Han sonet en dom på ti år, blant annet for å ha kidnappet tre medlemmer av en marokkansk narkoliga, ha holdt dem fanget og torturert dem i flere døgn i kjelleren i sitt hus på Jessheim.
Hallvard Rieber-Mohn
Hallvard Rieber-Mohn (født 2. oktober 1922 i Molde, død 4. august 1982) født Gottlieb R.-M., var en norsk katolsk prest (dominikanerpater) og forfatter.
Liv og virke
Faren var redaktør i Hamar Stiftstidende på 1930-tallet. Rieber-Mohn var student ved dominikanerordenens høyskole (Paris 1945–53), presteviet av Jacob Mangers i august 1951, og deretter tilknyttet St. Dominikus' kloster (1953). Han skrev ofte i det norske katolske St. Olav tidsskrift, gjerne med pseudonymet Fr. Candidus, og var da også redaktør der 1959–66. Rieber-Mohn var offisiell talsmann for Den katolske kirke i Norge og en særdeles aktiv samfunnsaktør som essayist, journalist og debattant.
Fegor Ogude
Fegor Ogude (født 29. juli 1987) er en nigeriansk fotballspiller.
Hallvard Rieber-Mohn
Liv og virke
Han var en onkel av Georg Fredrik Rieber-Mohn.
Fegor Ogude
Han kom til Vålerenga sommeren 2010 fra den nigerianske klubben Warri Wolves FC. Ogude er en fysisk råsterk spiller med høy fart, ballfølsomhet og en god pasningsfot. Han har blitt utvalgt til å spille på det nigerianske fotballandslaget siden august 2010.
Spilte seg til fast plass på Vålerenga-laget i 2011-sesongen og var Vålerengas beste spiller den sesongen. Brakk et bein i foten borte mot Odd Grenland tidlig på sommeren 2012 og mistet resten av sesongen på grunn av den skaden.
Kabatepe
Kabatepe (også kjent som Gaba Tepe) er en klippe som ligger langs Egeerhavskysten av Gallipoli-halvøya i Tyrkia.
Under slaget om Gallipoli under første verdenskrig var klippen kjent som Gaba Tepe og et tyrkisk artilleribatteri var utstasjonert der. Dette batteriet la ANZAC-styrkene ved ANZAC Cove under konstant beskytning.
I dag er klippen del av Gallipoli historiske nasjonal park og det er bygget et museum som huser objekter og utstillinger fra slaget.
Canadian Expeditionary Force
The Canadian Expeditionary Force var en gruppe canadiske militærenheter etablert for tjeneste på vestfronten under første verdenskrig. Når enhetene ankom Frankrike ble de sluttet til divisjonene i det canadiske armekorpset innenfor British Army. Totalt tjenestegjorde 4 canadiske divisjoner ved fronten.
Styrken besto av 260 nummererte infanteribataljoner, 2 navngitte infanteribataljoner (The Royal Canadian Regiment og Princess Patricia's Canadian Light Infantry), 13 dragonregimenter, 13 jernbanekonstruksjonsbataljoner og 5 ingeniørbataljoner, i tillegg til artilleribatterier, ambulanse-, medisin-, tannhelse-, skogvokter-, arbeids-, tunnel-, syklistenheter.
En spesiell enhet innenfor the Canadian Expeditionary Force var det canadiske maskingeværkorpset. Det besto av flere motoriserte maskingeværbataljoner, Eatons, Yukon og Borden maskingeværbatterier og nitten maskingeværkompanier. I løpet av sommeren 1918 ble disse enhetene sluttet sammen i fire maskingeværbataljoner, tilknyttet hver av de fire divisjonene i det canadiske armekorpset. The Canadian Expeditionary Force besto hovedsakelig av frivillige, siden verneplikt ikke ble gjennomført før på slutten av krigen (se vernepliktskrisen i 1917), totalt ankom bare 24 132 vernepliktige Europa før krigen sluttet.
Canada var den eldste dominionen i det britiske imperiet og kom automatisk i krig med Tyskland etter den britiske krigserklæringen. Det var den engelskspråklige delen som støttet krigen. Blant den første canadiske divisjonen som var under opplæring i CFB Valcartier var to tredjedeler født i Storbritannia. Da krigen sluttet i 1918 besto ihvertfall 50% av CEF av britiskfødte. CEF gjorde seg bemerket gjennom sin tjeneste på vestfronten og ble ansett av de allierte som en elitestyrke.